nickbes/lawsofisrael huggingface dataset:
חוק הביטוח הלאומי (תיקון מס' 248), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2024-07-30T00:00:00
פרסום: ספר החוקים, 30/07/2024, מס' חוברת 3271, עמ' 1182
שמות קודמים:
Name: הצעת חוק הביטוח הלאומי (תיקון מס' 248), התשפ"ד-2024
Value: בקריאה השנייה והשלישית
Name: הצעת חוק הביטוח הלאומי (תיקון מס' 250) (תגמול מיוחד חלף שכר לחטופים ולנעדרים), התשפ"ד-2024
Value: בקריאה הראשונה
תקציר:
החוק קובע זכאות לתגמול חלף שכר למי שנחטף או נעדר בשל אירועי ה-7.10.23 (שעוגן עד כה בהסכם לפי סעיף 9 לחוק הביטוח הלאומי). גובה התגמול לא יפחת מכ-7,300 ₪ (או מ-9,500 ₪ אם מדובר בהורה) ויתבסס על הכנסתו של החטוף או הנעדר טרם חטיפתו או העדרותו, ככול שהוא עבד. גובה התגמול לא יעלה על כ-49,000 ₪. הזכאות תהיה כל עוד החטוף לא שוחרר או הנעדר לא אותר. ההסדר יעמוד בתוקפו עד ל-6.10.26. שר העבודה, באישור ועדת העבודה והרווחה של הכנסת, יוכל להאריך את התוקף בתקופות נוספות שמשכן לא יעלה על שנה בכל פעם. ההסדר לא יחול על חטופים שהם חיילים או משרתים בכוחות הביטחון.
חוק הפרות תעבורה מינהליות, התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-11-07T00:00:00
פרסום: ספר החוקים, 07/08/2024, מס' חוברת 3278, עמ' 1328
שמות קודמים:
Name: הצעת חוק הפרות תעבורה מינהליות, התשפ"ד-2024
Value: בקריאה השנייה והשלישית
Name: הצעת חוק הפרות תעבורה מינהליות, התשפ"ב-2021
Value: בקריאה הראשונה
תקציר:
בהתאם לחוק, עבירות תעבורה שהן עבירות קנס, דהיינו עבירות שלמבצע אותן מוקנית האפשרות לבחור האם לשלם את הקנס או להישפט, יטופלו במישור המנהלי במסגרת בית דין מנהלי חדש וייעודי שיוקם במשרד המשפטים, ויקרא בית הדין לתעבורה.

הדיונים בבית הדין לתעבורה, בשונה מהדיונים בבית המשפט לתעבורה, יתנהלו ככלל שלא בנוכחות הצדדים, על בסיס טענות וראיות שיוגשו בכתב בלבד, אלא אם כן ימצא בית הדין כי יש בכך כדי לפגוע בעשיית הצדק. אם יחליט בית הדין לדון בנוכחות הצדדים, הדיון יתקיים באמצעים טכנולוגיים, למעט במקרים בהם יחליט בית הדין כי יש בכך כדי לפגוע בעשיית הצדק, ואז יתקיים הדיון בנוכחות פיזית של הצדדים.

בחוק מעוגנת חובת משרד המשפטים להפעיל עמדות שירות שתפקידן לסייע למי שמבקש לעשות שימוש במערכת המקוונת בהליכי ערר בבית הדין לתעבורה. עמדות אלה, שבהן יעמדו לרשות הציבור גם נציגי שירות, יוצבו בפריסה ארצית לפי מחוזות השיפוט, ותינתן בהן האפשרות גם להשתתף בדיונים המקוונים וגם להגיש את מסמכי הערר.

 החוק כולל הוראות לעניין מינוי חברי בית הדין לתעבורה וכשירותם, וכן הוראות לעניין מרשם תעבורה מינהלי, שתנהל המשטרה ויחליף את מרשם עבירות התעבורה הקיים היום לגבי עבירות התעבורה שיהפכו להפרות תעבורה.

מועד תחילתו של החוק הוא 15 חודשים מיום פרסומו ברשומות, אך שר התחבורה, באישור ועדת הכלכלה של הכנסת, רשאי לדחות מועד זה בשתי תקופות, שכל אחת מהן לא תעלה על 6 חודשים, אם שוכנע כי טרם הושלמה ההיערכות ליישום חוק זה. החוק יחול באופן מדורג – תחילה על עבירות תעבורה שהקנס הקבוע להן כיום מצוי בטווח שבין 100 ₪ ל-500 ₪ שהן אינן עבירות מהירות ורק חצי שנה לאחר מכן על עבירות תעבורה ששיעור הקנס הקבוע להן היום מצוי בטווח שבין  750 ₪ ל-1,500 ₪ וכן על עבירות מהירות.

חריג למועדי תחילה אלו נקבע ביחס להוראה לעניין החלת שיטת הניקוד לגבי הפרות תעבורה. שיטת הניקוד היא הסדר לעניין רישום נקודות לחובתו של מי שעובר עבירת תעבורה, שערכן עולה ככל שהעבירה חמורה יותר. על מנת לתת שהות להתאים את התקנות בנושא להפרות תעבורה נקבע כי מועד כניסתה לתוקף של ההוראה לעניין החלת שיטת הניקוד לגבי הפרות תעבורה  יהיה במועד תחילתן של אותן תקנות, ונקבע בחוק מועד להבאתן של תקנות אלו לאישור ועדת הכלכלה.
חוק רכבת תחתית (מטרו) (תיקון מס' 4), התשפ"ד-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-08-04T00:00:00
פרסום: ספר החוקים, 04/08/2024, מס' חוברת 3277, עמ' 1272
שמות קודמים:
Name: הצעת חוק רכבת תחתית (מטרו) (תיקון מס' 4), התשפ"ד-2024 
Value: בקריאה השנייה והשלישית
Name: פרק כ"א (רכבת תחתית (מטרו)), סימן ג' בפרק ב' (המועצה המאסדרת) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021 [פוצלה לפי סעיף 84(ב) לתקנון הכנסת]
Value: בקריאה הראשונה
תקציר:
החוק כולל הסדרים משלימים לטובת קידום מיזם המטרו. בין היתר, הוחלט להקים מועצה מאסדרת ברשות המטרו, המועצה תהיה אחראית על היבטים שונים של אסדרת עניינים הנוגים לקידום מיזם המטרו ועל היבטים של תיאום תשתיות בין חברה מבצעת לגופי תשתית אחרים. בנוסף מוצעת השלמה של היבטי המימון של המיזם, לרבות קביעת היטל מימון וקביעת הוראות למימוש המקרקעין במטרופולין גוש דן, ובייחוד אלה הכלולים במתחמי ההשפעה שייקבעו בתמ"א 70, בלוחות זמינים המקבילים לפיתוח המיזם.

הוחלט שבכל תוכנית שתאושר בותמ"ל או בות"ל לעניין בינוי בתחומי תוכנית המטרו יוקצו 30% מיחידות הדיור בקרקע שהיא מקרקעי ישראל לדיור בהשיג יד– השכרה לטווח ארוך, השכרה במחיר מופחת, מעונות סטודנטים ודיור מוגן. בנוסף נקבע, הוחלט כי מי שיגיש בקשה להיתר בניה בשש וחצי השנים הקרובות, עד סוף שנת 2030, ישלם מס מופחת, כך ששיעור היטל ההשבחה ומס המטרו שהוא ישלם יחד יהיה 60% מההשבחה בלבד. בנוסף הוחלט שהיטל המימון לא יחול יחול על בעלי נכסים שסך גודל הנכסים בבעלותם נמוך מ-100 מ"ר.

כמו כן, מוצעים פרקים העוסקים בפעילותם של גורמים מוסמכים לקידום המיזם, בתיאום תשתיות והסרת חסמים לרבות קביעת הסדרים מיוחדים בענייני רעש ותיקונים עקיפים בענייני תכנון ובנייה, חברות ממשלתיות, פקודת מסילות הברזל ועוד. מוצע להפחית את מס המטרו, הן בהסדר מיוחד למספר שנים והן באופן קבוע וכן מוצע מנגנון סיוע לעסקים הסמוכים לתוואי העבודות בשיעור שלא יפחת מ-500 מיליון ₪.
חוק הגנה על בריאות הציבור (מזון) (תיקון מס' 10 והוראת שעה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2025-01-01T00:00:00
פרסום: ספר החוקים, 04/08/2024, מס' חוברת 3276, עמ' 1220
שמות קודמים:
Name: הצעת חוק הגנה על בריאות הציבור (מזון) (תיקון מס' 10 והוראת שעה), התשפ"ד-2024
Value: בקריאה השנייה והשלישית
Name: הצעת חוק הגנה על בריאות הציבור (מזון) (תיקון מס' 9 והוראת שעה) (הרחבת אימוץ הדין האירופי, ייעול הליך האימוץ והסרת חסמים ביבוא מזון במסלול האירופי), התשפ"ד-2024
Value: בקריאה הראשונה
תקציר:
התיקון לחוק קובע הקלות שונות על יבואנים ולעניין יבוא מזון. כמו כןן הרחיב התיקון לחוק את אימוץ הדין האירופי לעניין מזון בישראל, על בסיס תפיסת ניהול סיכונים בידי העוסק במזון, ובין השאר אומצו במסגרתו דירקטיבות ותקנות אירופיות בעניינים שונים כגון סימון מזון ובכלל זה סימון אלרגנים, סימון גלוטן, סימון תזונתי וכן ייחוס מסרים למזון,  הוראות בעניין תוספי מזון וחומרי טעם וריח, הוראות בעניין אריזת מזון וחומרים הבאים במגע עם מזון, הוראות לעניין מים מינרליים, והוראות נוספות לעניין בטיחות מזון. לפי התיקןן לחוק בתקופה שעד 31.12.2027 ההוראות האירופיות החדשות יחולו רק באופן מצומצם על יבואנים מאירופה ועל עוסקים במזון שיש להם מערכות בקרת בטיחות מזון עצמיות  ובחרו בכך, ונקבעו הוראות למניעת כפל והתנגשות עם הדין הישראלי. כמו כן נקבע כי תוקם ועדה מקצועית מייעצת שתוכל לאפשר שימוש מעבר למותר באירופה. נוסף על כך נקבעו הקלות במנגנון עדכון ההוראות המאומצות מאירופה.
חוק לתיקון פקודת הרוקחים (תיקון מס' 37), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2024-07-31T00:00:00
פרסום: ספר החוקים, 31/07/2024, מס' חוברת 3275, עמ' 1196
שמות קודמים:
Name: הצעת חוק לתיקון פקודת הרוקחים (תיקון מס' 37), התשפ"ד-2024
Value: בקריאה הראשונה
תקציר:
החוק קובע הסדרים המרחיבים את תחולת הדין האירופי לעניין עיסוק בתמרוקים בישראל וכולל שלושה נדבכים עיקריים: 1. ראשית, נקבע מסלול יבוא חלופי למסלול הקיים שמבוסס על העקרונות שבבסיס כללי האיחוד האירופי, המיועד ליבואנים נאותים כהגדרתם בחוק שמקיימים תוכנית בקרת איכות ובטיחות מקיפה בעבור כל תמרוק המיובא על ידם. מסלול זה יאפשר ליבואן נאות לייבא תמרוק באופן מהיר ויעיל יותר, בלי שנערכה לתמרוק הערכת בטיחות ובלי להחזיק תיק תמרוק, כפי שנדרש במסלול הקיים, כל זאת בכפוף לתנאים המפורטים בחוק. 2. שנית, נקבע כי הוראות האיחוד האירופי בעניין תמרוקים, יחולו בישראל, בתנאים, בהגבלות ובשינויים המפורטים בחוק, אימוץ זה יתרום להבטחת רמת בטיחות גבוהה בתמרוקים. כן נקבע מנגנון לאימוץ הוראות הדין האירופי בעתיד ודרך להכנסת תיקונים, התאמות ושינויים  3. שלישית, נקבע כי הרישום במרשם העוסקים יתאפשר באמצעות הצהרה עצמית על קיום תנאי ייצור נאותים (כפי שקיים באיחוד האירופי) שינוי זה יוביל לייעול הליך הרישום במרשם והוזלתו. בנוסף קובע החוק הסדרים והוראות מעבר לגבי רישיונות תמרוקים קיימים לעוסקים בתמרוקים.
חוק הסיוע המשפטי (תיקון מס' 26 והוראת שעה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-04-30T00:00:00
פרסום: ספר החוקים, 30/07/2024, מס' חוברת 3274, עמ' 1192
שמות קודמים:
Name: הצעת חוק הסיוע המשפטי (תיקון מס' 26 והוראת שעה), התשפ"ד-2024
Value: בקריאה השנייה והשלישית
Name: הצעת חוק הסיוע המשפטי (תיקון מס' 24 והוראת שעה) (סיוע משפטי לנפגעי עבירות), התשפ"ב-2022
Value: בקריאה הראשונה
תקציר:
החוק מעגן סיוע משפטי למשפחותיהם של נפגעי עבירות המתה לרבות ליווי וקבלת ייעוץ וסיוע במימוש זכויותיהם בהליכים המשפטיים. החוק מרחיב את רשימת עבירות המין שבעניינן ניתן לקבל סיוע משפטי. בנוסף, החוק קובע הוראת שעה לפיה יורחב הסיוע המשפטי הניתן לנפגעי עבירות מין ועבירות של סחר בבני אדם, כך שיחול כבר משלב החקירה וגם על הליכים אזרחיים הנובעים מהעבירה.
חוק הספריות הציבוריות, התשפ"ד-2024 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2024-07-29T00:00:00
פרסום: ספר החוקים, 29/07/2024, מס' חוברת 3269, עמ' 1162
שמות קודמים:
Name: הצעת חוק הספריות הציבוריות, התשפ"ד-2024 
Value: בקריאה הראשונה
תקציר:
חוק הספריות הציבוריות, תשל"ה–1975 הוחלף בחוק חדש שמותאם למצב בפועל ומסדיר סוגיות נוספות, ובהן: 1. מינוי מועצת הספריות הציבוריות, הגדרת תפקידיה, שיפור והסדרת פעולתה כמקובל בחקיקה עדכנית לעניין מועצות ציבוריות; המועצה אף תגיש דוח שנתי על פעילותה והמלצותיה לשר התרבות והספורט ולוועדת החינוך. 2. התקציב לפעילות הספריות - סכום השתתפות הממשלה יעמוד על 100 מיליון ש"ח בשנה החל מ-2026, ויוצמד למדד החל מ-2027, וכן נקבע בהוראת שעה כי ב-2024 הסכום יהיה 89 מיליון ש"ח וב-2025 - 95 מיליון ש"ח. שר התרבות והספורט רשאי להקצות 10% מהתקציב לפרויקט או מיזם מיוחד שיש לו זיקה משמעותית ותרומה ניכרת לתחום הספריות הציבוריות. השתתפות הרשות המקומית תהיה לפחות זהה לסכום התמיכה של הממשלה בספריה, אך השר רשאי לקבוע בתקנות השתתפות שונה בהתחשב במדד החברתי-כלכלי והפריפריאלי של הרשויות המקומיות. שיעור התמיכה בכל ספרייה ייקבע לפי מבחני תמיכה, אשר יכללו, בין השאר, הוראות שיאפשרו לספריות ודאות ותכנון תקציבי, למשל באמצעות תשלום מקדמות וחובת פרסום ה"קול קורא" במועד מסוים. הרשות המקומית תחויב לנהל את כספי התמיכה הממשלתיים בחשבון נפרד והם יהיו מוגנים מעיקול ושעבוד. 3. שירותי הספריה הציבורית - עוגנו בחוק והורחבו השירותים שעל הספריות לספק לציבור, לרבות שירותים בחינם ושירותים אחרים כמו פעילויות לציבור בכלל ובפרט לתלמידי מערכת החינוך.
חוק הרשות השנייה לטלוויזיה ורדיו (תיקון מס' 49), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-07-28T00:00:00
פרסום: ספר החוקים, 28/07/2024, מס' חוברת 3268, עמ' 1160
שמות קודמים:
Name: הצעת חוק הרשות השנייה לטלוויזיה ורדיו (תיקון מס' 49), התשפ"ד-2024
Value: בקריאה הראשונה
תקציר:
התיקון מאריך בשנה וחצי את תוקפה של הוראת מעבר שנקבעה בתיקון מס' 44 לחוק הרשות השנייה לטלוויזיה ולרדיו, התש"ן–1990 (להלן – תיקון 44), שהתקבל בכנסת בשנת 2018.
בתיקון 44 נקבעה שורה של הקלות רגולטוריות לערוצים זעירים ולערוצים זעירים ייעודיים, שהם ערוצים בעלי היקף הכנסה מצומצם שנועדו לתת מענה לקהלים ולנושאים ספציפיים שלא מקבלים ייצוג הולם בערוצי התקשורת המרכזיים. ערוצים אלו היו בפיקוח של המועצה לשידורי כבלים ולשידורי לוויין, ועברו בתיקון 44 לפיקוח הרשות השנייה לטלוויזיה ולרדיו, ומשמעות המעבר היא שאותם ערוצים זכו להקלות משמעותיות במחויבויות החלות עליהם. מדובר בערוץ בשפה הערבית ("הלא TV"), בערוץ בשפה הרוסית (ערוץ 9), בערוץ 24 ובערוץ 14.
נוסף על ההקלות שנקבעו בתיקון 44, נקבעה גם הוראת מעבר לתקופה של חמש שנים, עד ליום ד' באדר התשפ"ג (25.2.2023), שעניינה מתן הקלות נוספות וזמניות לערוצים האמורים, במטרה לאפשר את המשך קיומם נוכח היקף הכנסתם המצומצם. לקראת פקיעתה, הוארכה הוראת המעבר בתיקון חקיקה, לתקופה נוספת של שנה וחצי (ובסך הכל לתקופה של שש וחצי שנים), עד ליום כ"א באב התשפ"ד (25.8.2024). התיקון מאריך את הוראת המעבר בשנה וחצי נוספות, ובסך הכל לתקופה של שמונה שנים. ההקלות הזמניות שנקבעו בהוראת המעבר, ותוקפן מוארך לפי התיקון, הן פטור מתשלום דמי רישיון שנתיים;  חובה של חברות הכבלים והלוויין (כיום הוט ויס) להעביר במסגרת שידוריהם את שידורי הערוצים ופטור מתשלום עבור שידור כאמור;  פטור מחובת הפקדת בטוחות מעבר לערבויות קיימות;  וכן החרגתם של ערוצים אלה מהוראות מסוימות בחוק, כגון הוראות לעניין הגבלות על בעלויות צולבות של שידורי רדיו או טלוויזיה בנסיבות מסוימות וכן לעניין האיסור על החזקת אמצעי שליטה על ידי בעלים יחיד.
חוק לתיקון סדרי הדין (חקירת עדים) (תיקון מס' 10), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: דבי ביטון, אלי דלל, יונתן מישרקי, אברהם בצלאל, ארז מלול, נעמה לזימי, פנינה תמנו, לימור סון הר מלך, דן אילוז
תחילה: 2024-07-28T00:00:00
פרסום: ספר החוקים, 28/07/2024, מס' חוברת 3267, עמ' 1156
שמות קודמים:
Name: הצעת חוק לתיקון סדרי הדין (חקירת עדים) (תיקון מס' 10), התשפ"ד–2024
Value: בקריאה השנייה והשלישית
Name: הצעת חוק לתיקון סדרי הדין (חקירת עדים) (תיקון מס' 10) (עדות קטין ונפגע עבירת מין או סחר בבני אדם בהליך אזרחי), התשפ"ד–2024
Value: בקריאה הראשונה
Name: הצעת חוק לתיקון סדרי הדין (חקירת עדים) (תיקון - עדות קטין בהליך אזרחי), התשפ"ג-2023
Value: בדיון המוקדם
תקציר:
החוק מחיל את ההסדרים הקבועים לגבי עדות במשפט פלילי גם על תביעה נזיקית נגד נתבע שהוגש נגדו כתב אישום בעבירה שבה נמסרת עדות של קטין או חסר ישע שהוא נפגע עבירת מין, עבירת סחר בבני אדם או עבירת אלימות חמורה המנויה בתוספת, כך שהקטין יוכל למסור את עדותו בבית המשפט באופן המותאם לו. החוק קובע  הסדר שלפיו במשפט פלילי בשל עבירת מין או סחר בבני אדם או בשל עבירות אלימות חמורה במשפחה, בית המשפט רשאי להורות כי קטין או נפגע עבירת מין או סחר בבני אדם, ימסור את עדותו שלא בנוכחות הנאשם, אם נוכח שמסירת העדות בנוכחותו עלולה לפגוע במתלונן או לפגום בעדות. בית המשפט לא יחליט כאמור אלא לאחר שנתן הזדמנות לבעלי הדין להשמיע את טענותיהם ונעשו הסידורים הדרושים כדי לאפשר לבית המשפט ולנאשם לצפות בעדות. עוד קובע החוק לעניין קטינים כי בעדות בעניין עבירה המנויה בתוספת לחוק, הנאשם לא יחקור בעצמו את הקטין אלא באמצעות סניגורו. נוסף על כך, החוק מחיל את ההסדר הקבוע לגבי עדות במשפט פלילי גם על עדות של בגיר נפגע עבירת מין או סחר בבני אדם בתביעת נזיקין נגד נתבע שהוגש נגדו כתב אישום בעבירה כאמור. בנוסף נקבע כי במקרה שבו לא הוגש כתב אישום נגד הנתבע יחולו חלק מההסדרים כך שבמקרים של תקיפה מינית או התעללות שבוצעה בקטין על ידי בן משפחה או אחראי, ובמקרים של תקיפה מינית שבוצעה במי שטרם מלאו לו 21 שנים תוך ניצול יחסי מרות או על ידי בן משפחה, בית המשפט יהיה רשאי לקבוע שהנפגע יעיד שלא בנוכחות הנתבע, ואולם, לא תאסר חקירה נגדית על ידי הנתבע. כמו כן, נקבע כי תיאסר חקירתו בדבר עברו המיני. בנוסף, הורחבה התוספת לחוק המפרטת את העבירות שבהן יחול ההסדר לעניין קטינים ושעניינן עבירות מין ועבירות אלימות מסוימות והמתייחסת הן להסדרים הקבועים לגבי עדות במשפט פלילי והן לנקבע בחוק זה בדבר עדות בתביעה נזיקית, והוספו לה עבירות חמורות נוספות.
חוק לתיקון פקודת הנמלים (מס' 6), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: יצחק קרויזר
תחילה: 2025-04-01T00:00:00
פרסום: ספר החוקים, 28/07/2024, מס' חוברת 3266, עמ' 1144
שמות קודמים:
Name: הצעת חוק לתיקון פקודת הנמלים (מס' 6), התשפ"ד–2024
Value: בקריאה השנייה והשלישית
Name: הצעת חוק לתיקון פקודת הנמלים (מס' 6) (איסור השטת כלי שיט תחת השפעה של אלכוהול או סמים מסוכנים), התשפ"ד–2024
Value: בקריאה הראשונה
Name: הצעת חוק לתיקון פקודת הנמלים (איסור על השטת כלי שיט ועל הפלגה באופנוע ים בשכרות), התשפ"ד-2023
Value: בדיון המוקדם
תקציר:
החוק קובע לראשונה איסור גורף על השטת כלי שיט ומילוי תפקיד בכלי שיט תחת השפעת אלכוהול או סם מסוכן, באמצעות הוספת פרק חדש העוסק בעניין לפקודת הנמלים [נוסח חדש], התשל"א–1971. ככלל, ההסדרים הקבועים בחוק דומים להסדרים הקיימים בפקודת התעבורה ובחוק הטיס, התשע"א–2011, לעניין נהיגה ברכב או מילוי תפקיד בכלי טיס תחת השפעת אלכוהול או סם מסוכן.
החוק קובע כי הפרת האיסור על השטת כלי שיט ומילוי תפקיד בכלי שיט תחת השפעת אלכוהול או סם מסוכן היא עבירה פלילית. האיסור חל על משיט כלי השיט בפועל, על נתב הנמצא בכלי השיט במסגרת תפקידו, על כל מי שממלא תפקיד בכלי השיט כתנאי לכשירותו ולהשטתו לפי כל דין, וכן, בשל אופן השטתו של אופנוע ים – גם על נוסע באופנוע ים.
הענישה הפלילית בשל הפרת האיסור עומדת על שלוש שנות מאסר או קנס לפי סעיף 61(א)(3) לחוק העונשין, התשל"ז–1977, או שני העונשים גם יחד. בנוסף קובע החוק כי בית המשפט יטיל על מי שהורשע בעבירה כאמור פסילת מינימום לתקופה של שנתיים, שבהתאם לה לא יוכל להחזיק או לקבל תעודות למילוי תפקיד בכלי שיט או להשטתו לפי חוק הספנות (ימאים) התשל"ג–1973, אלא אם כן התקיימו נסיבות מיוחדות המצדיקות להטיל את הפסילה לתקופה קצרה יותר. אם אדם הורשע בעבירה מאותו סוג גם בשנה הקודמת, תעמוד תקופת פסילת המינימום על ארבע שנים. בית המשפט רשאי להטיל גם פסילה על תנאי. בנוסף, במקרים מסוימים יוכלו גם שוטר או קצין משטרה להטיל פסילה כאמור, וזאת לזמן מוגבל. 
החוק קובע עבירה נוספת, שעניינה אדם שנמסרה לו הודעה על פסילתו מלהחזיק או מלקבל תעודות כאמור, ולמרות זאת הוא ממלא תפקיד בכלי שיט או שהוא ממלא את תפקידו בניגוד לתנאים שנוספו בתעודתו. העונש בשל עבירה זו יהיה מאסר של שלוש שנים, קנס לפי סעיף 61(א)(3) לחוק העונשין, או שניהם.
עוד כולל החוק הוראות מפורטות לעניין סמכותם של שוטרים לבצע בדיקות וליטול דגימות מאדם העומד למלא תפקיד בכלי שיט, מאדם הממלא תפקיד בכלי שיט, או מאדם שסיים זה עתה למלא תפקיד כאמור, כדי לבחון האם מצוי בגופם אלכוהול או סם מסוכן, ובכלל זה הוראות לעניין אופן נטילת הדגימות. 
החוק קובע כי בית המשפט, ובתנאים מסוימים גם שוטר, יוכלו להורות על איסור שימוש בכלי השיט, אם נמצא כי אדם מילא בו תפקיד בהיותו תחת השפעת אלכוהול או סם מסוכן, או לאחר שאדם הורשע כאמור. 
עוד קובע החוק כי שופטי תעבורה הם שיהיו מוסמכים לדון בעבירות לפי החוק, וזאת בשל המומחיות שלהם בטיפול בתיקי נהיגה בשכרות, הדומים לתיקים שצפויים להגיע לפתחם לפי החוק. מועד כניסתו לתוקף של החוק הוא ביום ג' בניסן התשפ"ה (1.4.2025).
חוק זכויות הסטודנט (תיקון מס' 9 – הוראת שעה – חרבות ברזל), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: ששון ששי גואטה, משה פסל
תחילה: 2024-07-25T00:00:00
פרסום: ספר החוקים, 25/07/2024, מס' חוברת 3264, עמ' 1128
שמות קודמים:
Name: הצעת חוק זכויות הסטודנט (תיקון מס' 9 – הוראת שעה – חרבות ברזל), התשפ"ד–2024
Value: בקריאה השנייה והשלישית
Name: הצעת חוק זכויות הסטודנט (תיקון מס' 9 – הוראת שעה – חרבות ברזל) (מתן עדיפות ללוחמים ולמפונים בזכאות לדיור במעונות סטודנטים), התשפ"ד–2024
Value: בקריאה הראשונה
Name: הצעת חוק מתן עדיפות לחיילים ולמשרתי מילואים בזכאות למעונות סטודנטים (הוראת שעה - חרבות ברזל), התשפ"ד-2024
Value: בדיון המוקדם
תקציר:
נקבע תיקון לחוק בהוראת שעה לשנה"ל האקדמיות התשפ"ה והתשפ"ו, שקובע מתן עדיפות בזכאות לדיור במעונות - לסטודנט או למועמד ששירת במלחמת "חרבות ברזל" כלוחם בסדיר לתקופה ממושכת או כלוחם במילואים ל-30 יום לפחות, או שנפצע ובשל כך לא השלים את התקופה, וכן למי שפונה בשל המלחמה והיה מפונה חצי שנה לפני תחילת שנה"ל ולחטופים ששוחררו ולמשפחות החטופים והנעדרים. העדיפות תינתן בשני מסלולים: בראשון - המוסד יעניק ניקוד למועמד או לסטודנט כאמור לצורך קביעת זכאות למעונות, ובהתחשב בשיקולים נוספים כמו מצב חברתי-כלכלי; בשני - המוסד יקצה 30-25% מכלל המקומות במעונות לסטודנטים ולמועמדים כאמור. השיעור המדויק יקבע ע"י המוסד בהתחשב במאפייניו. ההסדר יחול על מי ששירתו כאמור או היו מפונים בתקופה שמ-7.10.23 ועד 3 חודשים מתחילת החוק; שר החינוך, בהתייעצות עם המל"ג ובאישור ועדת החינוך, יוכל להאריך את התקופה בשתי תקופות נוספות של עד 6 חודשים כל אחת, עקב הימשכות המלחמה. זכאות למעונות שנקבעה לפני תחילת החוק לא תבוטל.
חוק הבנקאות (רישוי) (תיקון מס' 32), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: יצחק פינדרוס, אלון שוסטר, אחמד טיבי
תחילה: 2024-07-25T00:00:00
פרסום: ספר החוקים, 25/07/2024, מס' חוברת 3263, עמ' 1126
שמות קודמים:
Name: הצעת חוק הבנקאות (רישוי) (תיקון מס' 32), התשפ"ד–2024
Value: בקריאה השנייה והשלישית
Name: הצעת חוק הבנקאות (רישוי) (תיקון מס' 32) (סגירת סניפי בנק קבועים), התשפ"ד–2024
Value: בקריאה הראשונה
Name: הצעת חוק הבנקאות (רישוי) (תיקון - פיקוח פרלמנטרי על סגירת סניפים וצמצום שירותי בנק), התשפ"ג-2023
Value: בדיון המוקדם
תקציר:
חוק הבנקאות (רישוי) מסמיך את המפקח על הבנקים או עובד בנק ישראל שהמפקח על הבנקים הסמיך לכך, לאשר בקשה של תאגיד בנקאי לסגור סניף בנק קבוע או להתנגד לסגירתו. כמו כן, רשאי המפקח להתנות את סגירת הסניף בתנאים, לרבות דחיית מועד הסגירה. בהחלטה כאמור, נדרש המפקח לאזן בין מגוון שיקולים שונים, ובהם תרומת הסניף לשירותים הניתנים ללקוחות התאגיד הבנקאי, להתפתחות עסקי התאגיד הבנקאי ולטובת הציבור, והכול כמפורט בחוק.
בשל ההשלכות השליליות שעלולות להיות לסגירת סניף בנק על ציבור הלקוחות שלו, ובמיוחד על הקשישים שבהם, נקבע כי כל החלטה בבקשה לסגירת סניף תהיה טעונה אישור של ועדת הרישיונות, ולא רק החלטה בהתנגדות לסגירת סניף כפי שהיה קבוע עד היום. בהתאם לכך, ומשום שוועדת הרישיונות מתכנסת אחת למספר חודשים, הוארכו לוחות הזמנים למתן החלטת המפקח כך שזו תינתן בתוך 90 ימים מיום קבלת הבקשה לסגירת סניף או מיום קבלת פרטים נוספים הדרושים לבדיקת הבקשה, לפי העניין. ועדת הרישיונות הינה ועדה המורכבת מנציגי ציבור ותפקידה הוא לייעץ לנגיד בנק ישראל ולמפקח במתן רישיונות, היתרים ואישורים על פי החוק. 
כמו כן, נקבע כי המפקח ידווח לוועדת הכלכלה של הכנסת, פעמיים בשנה, במהלך שלוש שנות הדיווח הראשונות, ולאחר מכן אחת לשנה, על יישום הוראות ההסדר הנוגעות לסגירת סניפי בנק קבועים וכן על מדיניות המפקח וועדת הרשיונות בבחינת בקשה לסגירת סניף בנק קבוע. 
מעבר לכך, נקבע כי התאגיד הבנקאי יהיה חייב לפרסם הודעה על סגירת הסניף באתר האינטרנט שלו וזאת בנוסף לחובת ההודעה בדרך של הודעה בכתב וכן בדרכים שבהן הוא נוהג למסור הודעות ללקוחות, החלה עליו כבר היום.
חוק לתיקון פקודת מס הכנסה (מס' 273), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכספים
יוזמים: אושר שקלים
תחילה: 2024-08-01T00:00:00
פרסום: ספר החוקים, 25/07/2024, מס' חוברת 3262, עמ' 1124
שמות קודמים:
Name: הצעת חוק לתיקון פקודת מס הכנסה (מס' 273), התשפ"ד–2024
Value: בקריאה השנייה והשלישית
Name: הצעת חוק לתיקון פקודת מס הכנסה (מס' 273) (הפקדות משרת מילואים), התשפ"ד–2024
Value: בקריאה הראשונה
Name: הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע) (תיקון – הפקדות משרת מילואים), התשפ"ד–2024
Value: בדיון המוקדם
תקציר:
החוק קובע כי יחיד, שהוא או בן זוגו שירת שירות מילואים בתקופה שמיום 7 באוקטובר 2023 ועד סוף שנת המס 2023, יהיה רשאי לבקש לראות לעניין הטבות מס, סכומים ששילם לקופת גמל לקצבה או לקרן השתלמות לעצמאיים, כאילו שולמו בשנת המס 2023, אף אם שולמו בשנת 2024.
חוק הקמת מאגר מידע גנטי של כלבים, התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: נאור שירי, אלי דלל, בועז טופורובסקי, דבי ביטון, מטי צרפתי הרכבי, רון כץ, מירב בן ארי, סימון דוידסון
תחילה: 2024-07-25T00:00:00
פרסום: ספר החוקים, 25/07/2024, מס' חוברת 3260, עמ' 1120
שמות קודמים:
Name: הצעת חוק הקמת מאגר מידע גנטי של כלבים, התשפ"ד–2024
Value: בקריאה הראשונה
Name: הצעת חוק הקמת מאגר מידע גנטי של כלבים, התשפ"ד–2024
Value: בדיון המוקדם
תקציר:
החוק מאפשר לרשות מקומית שתרצה בכך להקים ולהפעיל בתחומה מאגר DNA מקומי לכלבים אשר בעליהם מתגוררים דרך קבע באותה רשות. רשות מקומית שהקימה מאגר כאמור תהיה רשאית ליטול מכלבים אשר בעליהם מתגוררים דרך קבע בתחומה, באופן חד פעמי, דגימת DNA לשם עריכת בדיקה גנטית לכלב אולם לא תהיה סנקציה פלילית על בעל כלב שסירב לתת דגימה. הרשות תהיה רשאית להשתמש במידע הגנטי המצוי במאגר כדי לאתר בעלי כלב שגלליו נמצאו ברשות הרבים בתחומה.
חוק יום בריאות הנפש, התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: מיכל מרים וולדיגר, ואליד אלהואשלה, אוהד טל
תחילה: 2024-07-25T00:00:00
פרסום: ספר החוקים, 25/07/2024, מס' חוברת 3259, עמ' 1118
שמות קודמים:
Name: הצעת חוק יום בריאות הנפש, התשפ"ד-2024
Value: בקריאה הראשונה
Name: הצעת חוק יום בריאות הנפש, התשפ"ג-2022
Value: בדיון המוקדם
תקציר:
נקבע בחוק כי יתקיים בישראל יום ציון שנתי לבריאות הנפש ב-10 באוקטובר, המועד שבו מצוין יום זה בעולם. זאת, לשם הגברת מודעות הציבור לנושא, קידום ההכרה בזכויות של מתמודדי נפש ולשם הפחתת דעות קדומות כלפיהם. יום זה יצוין, בין השאר, במליאת הכנסת, בבית הנשיא, במערכת הבריאות, במשרד הרווחה ובשירותי הרווחה ברשויות המקומיות, במוסד לביטוח לאומי, במשרדי העבודה, השיכון, המשפטים, העלייה והקליטה והתרבות והספורט; כן יצוין בערכאות השיפוט, בצה"ל ובמשטרה, ברשויות המקומיות, ובמסגרות החינוך הבלתי פורמלי. יום זה יצוין גם במערכת החינוך, אם יחליט על כך שר החינוך. שר הבריאות הוא הממונה על ביצוע החוק.